Source: http://www.dsclex.ro/legislatie/2018/mai2018/mo2018_411.htm
Timestamp: 2020-08-10 10:54:54+00:00

Document:
MONITORUL OFICIAL AL ROMÂNIEI Nr. 411/2018
Anul 186 (XXX) - Nr. 411 LEGI, DECRETE, HOTĂRÂRI ŞI ALTE ACTE Marţi, 15 mai 2018
303. - Hotărâre privind aprobarea stemelor comunelor Bereni, Corunca şi Crăciuneşti, judeţul Mureş
304. - Hotărâre privind aprobarea stemei oraşului Negreşti-Oaş, judeţul Satu Mare
305. - Hotărâre privind aprobarea stemelor comunelor Andrid, Halmeu, Supur şi Vama, judeţul Satu Mare
128. - Ordin al directorului general al Agenţiei Naţionale de Cadastru şi Publicitate Imobiliară pentru închiderea vechilor evidenţe de cadastru şi publicitate imobiliară cu privire la imobilele situate în unitatea administrativ-teritorială Vădastra, judeţul Olt
286. - Ordin al directorului general al Agenţiei Naţionale de Cadastru şi Publicitate Imobiliară pentru închiderea vechilor evidenţe de cadastru şi publicitate imobiliară cu privire la imobilele situate în 9 unităţi administrativ-teritoriale din judeţul Caraş-Severin
1.907. - Ordin al ministrului finanţelor publice privind modificarea şi completarea Ordinului ministrului finanţelor publice nr. 50/2011 pentru reglementarea modalităţii de plată şi recuperare a cheltuielilor de judecată ocazionate de procedurile judiciare iniţiate împotriva persoanelor care ocupă sau au ocupat funcţii de demnitate publică, înalţi funcţionari publici, funcţionari publici şi personal contractual în cadrul Ministerului Finanţelor Publice, al Agenţiei Naţionale de Administrare Fiscală şi al unităţilor aflate în subordinea acesteia
4.587. - Ordin privind modificarea şi completarea Regulamentului de organizare şi funcţionare al Agenţiei Naţionale de Integritate, aprobat prin Ordinul preşedintelui Agenţiei Naţionale de Integritate nr. 7.962/2016
Articol unic. - (1) Se aprobă stemele comunelor Bereni, Corunca şi Crăciuneşti, judeţul Mureş, prevăzute în anexele nr. 1.1, 1.2 şi 1.3.
(3) Anexele nr. 1.1, 1.2, 1.3,2.1, 2.2 şi 2.3 fac parte integrantă din prezenta hotărâre.
Bucureşti. 3 mai 2018.
comunei Bereni, judeţul Mureş
elementelor însumate ale stemei comunei Bereni, judeţul Mureş
Stema comunei Bereni se compune, conform anexei nr. 1.1, dintr-un scut triunghiular cu marginile rotunjite, tăiat, cu bordură albastră încărcată cu şapte flori de Campanula (clopoţel) stilizate, de argint.
În partea de sus, în câmp verde, se află un urs privind spre dreapta, de aur.
În vârf, în câmp negru, se află trei brăzdare de plug dispuse în furcă, de argint.
Scutul este timbrat cu o coroană murală de argint, cu un turn crenelat
Bordura albastră cu cele şapte flori de Campanula indică numărul satelor componente ale comunei, acestea fiind stilizate ca în friza exterioară a bisericii din Bara (sec. XIV), şi reprezintă valorile de patrimoniu ale comunei, făcând aluzie la botanistul din zonă, cunoscut prin descrierea florei din zona Transilvaniei (1790).
Verdele şi ursul reprezintă bogăţia silvică şi cinegetică a zonei.
Negrul simbolizează pământul roditor cultivat de localnici, iar cele trei brăzdare de plug reprezintă agricultura comunei şi descoperirile arheologice de la Mărculeni (bogatul depozit antic, cu atelier de fierărie).
comunei Corunca, judeţul Mureş
elementelor însumate ale stemei comunei Corunca, Judeţul Mureş
Stema comunei Corunca, potrivit anexei nr. 1.2, se compune dintr-un scut triunghiular cu marginile rotunjite şi cu o bandă crenelată de argint.
În partea superioară, în stânga, în câmp albastru, se află un motiv solar de aur.
În partea inferioară, în dreapta, în câmp verde, se află o flacără de aur.
Scutul este timbrat de o coroană murală de argint, cu un singur turn.
Banda crenelată simbolizează importantele construcţii ale comunei (clădiri, monumente) din diferite perioade istorice.
Motivul solar, reprodus după cel al unei porţi de biserică din Corunca sculptate în lemn la 1740, face aluzie la o legendă locală şi reprezintă agricultura şi dezvoltarea armonioasă a comunei. Câmpul albastru simbolizează credinţa locuitorilor.
Flacăra reprezintă bogăţia gazului metan, resursă de interes naţional, exploatată industrial pe teritoriul localităţii.
comunei Crăciuneşti, judeţul Mureş
elementelor însumate ale stemei comunei Crăciuneşti, judeţul Mureş
Stema comunei Crăciuneşti se compune, conform anexei nr. 1.3, dintr-un scut triunghiular cu marginile rotunjite, tăiat şi despicat în partea superioară.
În partea dreapta, în câmp verde, se află o frunză de carpen de aur.
În partea stânga, în câmp negru, se află un brăzdar de plug de argint.
În vârful scutului, în câmp albastru, se află un potir ornamentat cu un arabesc, de argint, flancat la dreapta şi la stânga de câte un spic de grâu de aur.
Scutul este timbrat cu o coroană murală de argint, cu un turn crenelat.
Frunza de carpen pe fond verde reprezintă bogăţia şi specificul pădurilor comunei.
Brâzdarul de plug pe fond negru simbolizează valorile arheologice ale zonei şi pământul roditor.
Potirul pe fond de azur reprezintă credinţa localnicilor şi valorile de patrimoniu, iar grâul simbolizează agricultura locală.
În temeiul art. 108 din Constituţia României, republicată, şi al art. 10 alin. 2 din Legea nr. 102/1992 privind stema ţârii şi sigiliul statului, cu modificările ulterioare,
Articol unic. - (1) Se aprobă stema oraşului Negreşti-Oaş, judeţul Satu Mare, prevăzută în anexa nr. 1.
(2) Descrierea şi semnificaţiile elementelor însumate ale stemei oraşului Negreşti-Oaş, judeţul Satu Mare, sunt prevăzute în anexa nr. 2.
oraşului Negreşti-Oaş, judeţul Satu Mare
elementelor însumate ale stemei oraşului Negreşti-Oaş, judeţul Satu Mare
Stema oraşului Negreşti-Oaş, potrivit anexei nr. 1, se compune dintr-un scut triunghiular cu marginile rotunjite, scartelat.
În partea superioară, în dreapta, în câmp albastru, se află un clop de aur cu borul mic, cu patru rânduri ornamentale colorate după cum urmează:
- rândul 1 - triunghiuri roşii cu vârful în jos;
- rândul 2 - triunghiuri roşii cu vârful în jos cu romburi verzi intercalate;
- rândul 3 - pătrate roşii şi albastre, intercalate, ornate cu mărgele roşii şi de aur;
- rândul 4 - mărgele albastre surmontate de mărgele roşii, mai mici.
Pălăria are în dreapta o pană de aur, orientată spre stânga.
În partea superioară, în stânga, în câmp roşu, se află un fag cu ramuri şi frunze, totul de aur.
În partea inferioară, în dreapta, în câmp roşu, se află o crenguţă cu două prune, floare şi frunze, orientată spre dreapta, totul de aur.
În partea inferioară, în stânga, în câmp albastru, se află trei piscuri de argint peste care broşează un brâu undat albastru.
Scutul este timbrat de o coroană murală de argint, cu trei turnuri crenelate.
Clopul simbolizează că oraşul Negreşti-Oaş este centrul tradiţional al regiunii istorico-etnografice numit Ţara Oaşului.
Crenguţa cu prune reprezintă activitatea specifică zonei, pomicultură.
Brâul undat reprezintă hidrografia localităţii - râul Tur.
Articol unic. - (1) Se aprobă stemele comunelor Andrid, Halmeu, Supur şi Vama, judeţul Satu Mare, prevăzute în anexele nr. 1.1, 1.2, 1.3 şi 1.4.
comunei Andrid, judeţul Satu Mare
elementelor însumate ale stemei comunei Andrid, judeţul Satu Mare
Stema comunei Andrid se compune, conform anexei nr. 1.1, dintr-un scut triunghiular cu marginile rotunjite, tăiat în bandă de un brâu undat de argint.
În prima partiţie, în câmp albastru, se află o barză din profil spre dreapta de argint, cu ciocul şi picioarele de aur, ţinând în cioc un şarpe de aur.
În a două partiţie, în câmp albastru, se află trei spice de grâu de aur.
Barza, reprezentată tradiţional cu şarpele în cioc, se referă la faptul că Andrid este comuna cu cele mai multe berze din ţară, unde se ţine şi un festival al berzelor.
Cele trei spice de grâu apar în sigiliul vechi al satului Andrid, precum şi în cel al satului Irina, iar numărul spicelor indică numărul satelor componente ale comunei şi simbolizează ocupaţia de bază a localnicilor, agricultura.
Brâul undat simbolizează pârâul Ier, care străbate comuna.
Coroana murală cu un turn crenelat semnifică faptul ca localitatea are rangul de comună.
comunei Halmeu, judeţul Satu Mare
elementelor însumate ale stemei comunei Halmeu, judeţul Satu Mare
Stema comunei Halmeu, potrivit anexei nr. 1.2, se compune dintr-un scut triunghiular cu marginile rotunjite, tăiat în şef.
În şef, în câmp de argint, se află 4 căpşuni naturale.
În partea inferioară, în câmp albastru, se află un ciorchine de strugure cu frunze de aur, iar în vârful scutului se află un brâu undat de argint.
Brâul undat reprezintă hidrografia localităţii - râul Tur (rezervaţie naturală).
Căpşunele şi ciorchinele de strugure simbolizează activitatea specifică zonei, cultivarea căpşunilor şi a viţei-de-vie.
comunei Supur, judeţul Satu Mare
elementelor însumate ale stemei comunei Supur, judeţul Satu Mare
Stema comunei Supur, potrivit anexei nr. 1.3, se compune dintr-un scut triunghiular cu marginile rotunjite, tăiat în furcă răsturnată.
În prima partiţie, în câmp roşu, se află o elice formată din şapte spice de grâu, de aur.
În a două partiţie, în câmp verde, se află un arac de aur, pe care este încolăcită o viţă-de-vie asemenea, formată din şapte frunze şi trei ciorchini de strugure.
În partiţia a treia, în vârful scutului, pe fond albastru, este reprezentat pe orizontală un brâu undat de argint.
Spicele de grâu simbolizează activităţile specifice zonei, respectiv agricultura, morăritul, panificaţia etc., iar numărul spicelor de grâu face trimitere la cele şapte localităţi componente ale comunei.
Viţa-de-vie încolăcită pe arac reprezintă bogăţia viticolă a zonei.
Brâul undat simbolizează râul Crasna, care străbate teritoriul comunei.
comunei Vama, Judeţul Satu Mare
elementelor însumate ale stemei comunei Vama, Judeţul Satu Mare
Stema comunei Vama, potrivit anexei nr. 1.4, se compune dintr-un scut triunghiular cu marginile rotunjite; în câmp de aur, pe o terasă neagră, se află un pom cu trunchiul negru şi coroana verde, flancat de doi butuci de viţă-de-vie verzi, urcând pe câte un arac negru. Viţa-de-vie are câte patru ciorchini de strugure albaştri şi trei frunze verzi.
Semnificaţia aluzivă; copacul reprezintă bogăţia silvică a zonei, iar viţa-de-vie este imaginea uneia dintre ocupaţiile locuitorilor zonei, viticultura, Ambele simboluri se regăsesc pe cusăturile şi ţesăturile tradiţionale ale portului local din comună, pe feţele de masă, peretare sau broderii.
Art. 1. - Se declară închise vechile evidenţe de cadastru şi publicitate imobiliară, cu privire la imobilele situate în unitatea administrativ-teritorială Vădastra, judeţul Olt, ca urmare a finalizării lucrărilor sistematice de cadastru şi deschiderii noilor cărţi funciare.
Art. 2. - (1) De la data deschiderii cărţilor funciare din oficiu orice alte evidenţe de cadastru şi publicitate imobiliară se înlocuiesc, pentru unitatea administrativ-teritorială Vădastra, judeţul Olt cu planul cadastral şi noile cărţi funciare.
(3) Identificarea şi numerotarea imobilelor cuprinse în titlurile de proprietate emise în baza legilor fondului funciar sau alte acte de proprietate, planuri şi alte evidenţe cadastrale şi de publicitate imobiliară anterioare realizării cadastrului şi deschiderii noilor cărţi funciare, în unitatea administrativ-teritorială Vădastra, judeţul Olt îşi pierd valabilitatea.
Art. 1. - Se declară închise vechile evidenţe de cadastru şi publicitate imobiliară cu privire la imobilele situate în 9 unităţi administrativ-teritoriale din judeţul Caraş-Severin, ca urmare a finalizării lucrărilor sistematice de cadastru şi deschiderii noilor cărţi funciare, după cum urmează:
a) unitatea administrativ-teritorială Brebu Nou - sectorul cadastral nr. 12;
b) unitatea administrativ-teritorială Bolvaşniţa - sectorul cadastral nr. 1;
c) unitatea administrativ-teritorială Buchin - sectoarele cadastrale nr. 1.2, 3, 4 şi 5;
d) unitatea administrativ-teritorială Bucoşniţa - sectoarele cadastrale nr. 1,2 şi 3;
e) unitatea administrativ-teritorială Ezeriş – sectorul cadastral nr. 15;
f) unitatea administrativ-teritorială Glimboca - sectoarele cadastrale nr. 1 şi 2;
g) unitatea administrativ-teritorială Marga – sectorul cadastral nr. 1;
h) unitatea administrativ-teritorială Turnu Ruieni - sectoarele cadastrale nr. 1 şi 2;
i) unitatea administrativ-teritorială Zăvoi - sectorul cadastral nr. 1.
privind modificarea şi completarea Ordinului ministrului finanţelor publice nr. 50/2011 pentru reglementarea modalităţii de plată şi recuperare a cheltuielilor de judecată ocazionate de procedurile judiciare iniţiate împotriva persoanelor care ocupă sau au ocupat funcţii de demnitate publică, înalţi funcţionari publici, funcţionari publici şi personal contractual în cadrul Ministerului Finanţelor Publice, al Agenţiei Naţionale de Administrare Fiscală si al unităţilor aflate în subordinea acesteia
Art. I. - Ordinul ministrului finanţelor publice nr. 50/2011 pentru reglementarea modalităţii de plată şi recuperare a cheltuielilor de judecată ocazionate de procedurile judiciare iniţiate împotriva persoanelor care ocupă sau au ocupat funcţii de demnitate publică, înalţi funcţionari publici, funcţionari publici şi personal contractual în cadrul Ministerului Finanţelor Publice, al Agenţiei Naţionale de Administrare Fiscală şi ai unităţilor aflate în subordinea acesteia, publicat în Monitorul Oficial al României, Partea I, nr. 47 din 19 ianuarie 2011, cu modificările şi completările ulterioare, se modifică şi se completează după cum urmează:
1. În tot cuprinsul articolului 10, sintagma „Ordonanţa Guvernului nr. 92/2003 privind Codul de procedură fiscală, republicată, cu modificările şi completările ulterioare” se înlocuieşte cu sintagma „Legea nr. 207/2015 privind Codul de procedură fiscală, cu modificările şi completările ulterioare”.
,Art. 101. - (1) Cererea prin care se solicită beneficiul prevederilor art. IX din Ordonanţa de urgenţă a Guvernului nr. 46/2009 privind îmbunătăţirea procedurilor fiscale şi diminuarea evaziunii fiscale, aprobată cu modificări şi completări prin Legea nr. 324/2009, poate li depusă şi de persoanele care nu solicită aprobarea la plată a cheltuielilor de judecată decât după epuizarea procedurilor judiciare şi numai în situaţia prevăzută de art. 10 alin. (2). Dispoziţiile art. 5, art. 6, art. 8 alin. (3) şi (4), precum şi ale art. 9 se aplică în mod corespunzător.
(2) După aprobarea cererii de plată, beneficiarul transmite ordonatorului de credite, semnată, convenţia prevăzută în anexa nr. 2, care face parte integrantă din prezentul ordin.”
3. După anexă, care devine anexa nr. 1, se introduce o nouă anexă, anexa nr. 2, al cărei conţinut este prevăzut în anexa care face parte integrantă din prezentul ordin.
(Anexa nr. 2 la Ordinul nr. 50/2011)
......................................................., cu sediul în ......................................................., str. ......................................................., nr. .... , telefon ......................................................., cont bancar nr. ......................................................., deschis la ......................................................., reprezentată prin ......................................................., în calitate de ......................................................., denumită în prezentul
contract ordonator,
domnul/doamna ......................................................., domiciliat(ă) în ......................................................., str. ......................................................., nr. ...., bl ...., sc. ...., ap. ...., sectorul/judeţul ......................................................., născut(ă) în localitatea ......................................................., la data de ......................................................., posesor/posesoare al/a actului de identitate seria ..........................., nr. ......................................................., eliberat de la data de ......................................................., codul numeric personal ......................................................., cont bancar nr. ......................................................., deschis pe numele ......................................................., în calitate de persoană care ocupă sau a ocupat o funcţie de demnitate publică/înalt funcţionar public/funcţionar public/personal contractual în cadrul .......................................................,
denumit(ă) în continuare beneficiar,
au încheiat prezenta convenţie, în următoarele condiţii stabilite de comun acord:
Obiectul prezentei convenţii îl constituie recuperarea sumelor plătite către beneficiar de la persoana care a căzut în pretenţii şi în limita sumelor reţinute de instanţa judecătorească
sau de procuror, după caz, în cazul în care nu se constată îndeplinirea ori omisiunea îndeplinirii de către beneficiar, cu vinovăţie constând în culpă gravă sau gravă neglijenţă, a oricărui act ori fapt în legătură cu exercitarea, în condiţiile legii, a atribuţiilor ce îi reveneau.
Valoarea cheltuielilor de judecată ocazionate de procedurile judiciare în legătură cu exercitarea, în condiţiile legii, a atribuţiilor ce au revenit beneficiarului este de ..............................., lei (TVA inclus).
Drepturile şi obligaţiile ordonatorului
b) să solicite beneficiarului cesionarea tuturor drepturilor aferente cheltuielilor cu serviciile avocaţiale şi cu serviciile de expertiză judiciară ocazionate de procedurile judiciare în care acesta a participat;
c) să se îndrepte împotriva persoanei care a căzut în pretenţii, ca urmare a cesionării tuturor drepturilor aferente cheltuielilor cu serviciile avocaţiale şi cu serviciile de expertiză judiciară ocazionate de procedurile judiciare în care a participat beneficiarul, astfel cum au fost reţinute de instanţa judecătorească sau de procuror, după caz;
d) să solicite beneficiarului încuviinţarea executării silite a hotărârii judecătoreşti definitive/irevocabile sau a actului procurorului, după caz, în cazul în care instanţele judecătoreşti sau procurorul nu constată îndeplinirea ori omisiunea îndeplinirii, cu vinovăţie constând în culpă gravă sau gravă neglijenţă, a oricărui act ori fapt în legătură cu exercitarea, în condiţiile legii, a atribuţiilor ce îi reveneau.
5.2. Ordonatorul are următoarele obligaţii:
a) să plătească beneficiarului cheltuielile cu serviciile avocaţiale şi cu serviciile de expertiză judiciară ocazionate de procedurile judiciare, pe baza documentelor justificative, în limita bugetului angajat;
b) în situaţia în care bugetul aprobat prin legile bugetare anuale nu permite încheierea actului adiţional sau angajarea de noi Cheltuieli în cursul unui an bugetar, după caz, să facă demersurile necesare pentru a identifica sursele de finanţare, conform prevederilor legale, în termen de 6 luni de la data constatării lipsei fondurilor.
6.1. Beneficiarul are dreptul la plata cheltuielilor cu serviciile avocaţiale şi cu serviciile de expertiză judiciară ocazionate de procedurile judiciare în legătură cu exercitarea, în condiţiile legii, a atribuţiilor ce îi reveneau, în limita bugetului aprobat prin legile bugetare anual, efectuate după depunerea cererii.
6.2. Beneficiarul are următoarele obligaţii;
a) să transmită ordonatorului documentele pentru care solicită plata, în original sau certificate pe propria răspundere „conform cu originalul”;
b) să solicite în cadrul procesului civil sau penal, inclusiv în faza urmăririi penale din cadrul procesului penal, acordarea tuturor cheltuielilor cu serviciile avocaţiale şi cu serviciile de expertiză judiciară ocazionate de procedurile judiciare la care a participat, indiferent de modul de soluţionare a acestora;
c) să solicite încuviinţarea executării silite a hotărârii judecătoreşti definitive/irevocabile sau a actului procurorului, după caz, în cazul în care instanţele judecătoreşti sau procurorul nu constată îndeplinirea ori omisiunea îndeplinirii, cu vinovăţie constând în culpă gravă sau gravă neglijenţă, a oricărui act ori fapt în legătură cu exercitarea, în condiţiile legii, a atribuţiilor ce îi reveneau, în termen de 30 de zile de la momentul soluţionării definitive/irevocabile a cauzei;
d) să notifice persoana care a căzut în pretenţii despre cesionarea dreptului de creanţă către ordonator.
6.3. Prin prezenta convenţie, beneficiarul cesionează ordonatorului toate drepturile aferente cheltuielilor cu serviciile avocaţiale şi cu serviciile de expertiză judiciară ocazionate de procedurile judiciare în care participă, stabilite prin hotărâre judecătorească definitivă/irevocabilă sau prin actul procurorului, după caz.
Beneficiarul va depune la sediul ordonatorului, la solicitarea de plată, o cerere, însoţită de documente justificative, în original. Cererea va conţine, în mod obligatoriu, confirmarea beneficiarului că cheltuielile de judecată au intervenit după data depunerii cererii prevăzute la art. 5 alin. (1) din Ordinul ministrului finanţelor publice nr. 50/2011 pentru reglementarea modalităţii de plată şi recuperare a cheltuielilor de judecată ocazionate de procedurile judiciare iniţiate împotriva persoanelor care ocupă sau au ocupat funcţii de demnitate publică, înalţi funcţionari publici, funcţionari publici şi personal contractual în cadrul Ministerului Finanţelor Publice, al Agenţiei Naţionale de Administrare Fiscală şi al unităţilor aflate în subordinea acesteia, cu modificările şi completările ulterioare, şi că acestea au fost efectuate în legătură cu procedura judiciară în care este implicat, cu precizarea expresă a sumelor care pot fi plătite pentru serviciile respective, precum şi indicarea contului bancar, aflat la dispoziţia solicitantului, în care urmează a se face plata.
Modificarea oricărei clauze a prezentei convenţii se poate face numai prin acordul părţilor,
Prezenta convenţie încetează prin acordul părţilor sau de drept, după îndeplinirea tuturor obligaţiilor de către părţi.
Beneficiarul acceptă expres, potrivit art. 1.203 din Legea nr. 287/2009 privind Codul civil, republicată, cu modificările ulterioare, caracterul de titlu executoriu al convenţiei.
Prezenta convenţie a fost încheiată în două exemplare, câte unul pentru fiecare parte.
Art. I. - Regulamentul de organizare şi funcţionare al Agenţiei Naţionale de Integritate, aprobat prin Ordinul preşedintelui Agenţiei Naţionale de Integritate nr. 7.962/2016, publicat în Monitorul Oficial al României, Partea I, nr. 429 din 8 iunie 2016, cu modificările şi completările ulterioare, se modifică şi se completează după cum urmează:
„Art. 3. - Agenţia este organizată şi funcţionează în conformitate cu prevederile Legii nr. 144/2007, republicată, cu modificările şi completările ulterioare, ale Legii nr. 176/2010 privind integritatea în exercitarea funcţiilor şi demnităţilor publice, pentru modificarea şi completarea Legii nr. 144/2007 privind înfiinţarea, organizarea şi funcţionarea Agenţiei Naţionale de Integritate, precum şi pentru modificarea şi completarea altor acte normative, cu modificările ulterioare, şi ale Legii nr. 184/2016 privind instituirea unui mecanism de prevenire a conflictului de interese în procedura de atribuire a contractelor de achiziţie publică.”
„(3) Activitatea de evaluare efectuată de către inspectorii de integritate se desfăşoară cu privire la situaţia averii existente pe durata exercitării demnităţilor şi funcţiilor publice, a conflictelor de interese şi a incompatibilităţilor persoanelor care fac obiectul Legii nr. 176/2010, cu modificările ulterioare, conform prevederilor acesteia, care se completează cu dispoziţiile actelor normative în vigoare.”
„(31) Mecanismul de verificare ex ante se exercită de către inspectorii de integritate din cadrul Serviciului analiză şi prevenţie, în scopul prevenirii conflictului de interese în procedura de atribuire a contractelor de achiziţie publică iniţiate prin sistemul electronic de achiziţii publice.”
„Art. 6. - Orientările strategice în activitatea Agenţiei sunt următoarele:
k) elaborarea, monitorizarea şi îndeplinirea documentelor programatice - Strategii generale şi sectoriale.”
„Art. 7. - În realizarea scopului pentru care a fost înfiinţată, Agenţia organizează în mod unitar şi instituţionalizat activitatea de evaluare a situaţiei averii existente pe durata exercitării demnităţilor şi funcţiilor publice, a conflictelor de interese şi a incompatibilităţilor persoanelor care fac obiectul Legii nr. 176/2010, cu modificările ulterioare, conform prevederilor acesteia, şi exercită printr-un mecanism de verificare ex ante prevenirea conflictului de interese în procedura de atribuire a contractelor de achiziţie publică iniţiate prin sistemul electronic de achiziţii publice, prin raportare exclusivă la persoanele prevăzute la art. 1 din Legea nr. 176/2010, cu modificările ulterioare.”
6. La articolul 15 punctul 1, litera b) se modifică şi va avea următorul cuprins:
„b) Direcţia generală juridică, relaţii publice şi comunicare, cu următoarele structuri funcţionale:
- Direcţia comunicare, relaţii publice şi strategie;
- Serviciul comunicare şi relaţii publice;
- Biroul comunicare;
- Serviciul implementare fonduri structurale, studii şi strategii.”
7. Articolul 68 se modifică şi va avea următorul cuprins:
„Art. 68. - Activitatea de evaluare cu privire la situaţia averii existente pe durata exercitării demnităţilor şi funcţiilor publice, a conflictelor de interese şi a incompatibilităţilor persoanelor care fac obiectul Legii nr. 176/2010, cu modificările ulterioare, conform prevederilor acesteia, care se completează cu dispoziţiile actelor normative în vigoare, se efectuează de către inspectorii de integritate din cadrul Agenţiei, cu excepţia inspectorilor de integritate din cadrul Serviciului analiză şi prevenţie.”
8. După articolul 68 se Introduce un nou articol, articolul 681, cu următorul cuprins:
«Art. 681. - Serviciul analiză şi prevenţie analizează informaţiile cuprinse în Sistemul prevenţie cu scopul de a preveni conflictele de interese în procedura de atribuire a contractelor de achiziţie publică prin instituirea unui mecanism de verificare ex ante, din perspectiva situaţiilor care pot genera conflicte de interese în cadrul procedurilor iniţiate prin sistemul electronic de achiziţii publice, astfel încât acestea să fie înlăturate fără a fi afectate respectivele proceduri/
9. Articolul 70 se modifică şi va avea următorul cuprins:
„Art. 70. - Inspecţia de integritate desfăşoară următoarele activităţi:
c) efectuează controlul depunerii la termen a declaraţiilor de avere şi a declaraţiilor de interese de către persoanele prevăzute de Legea nr. 176/2010, cu modificările ulterioare;
d) evaluează, în condiţiile prezentului capitol, diferenţele semnificative, în sensul prevederilor art. 18 din Legea nr. 176/2010, cu modificările ulterioare, dintre modificările intervenite în avere pe durata exercitării demnităţilor şi funcţiilor publice şi veniturile realizate în aceeaşi perioadă;
i) efectuează analiza datelor şi informaţiilor cuprinse în Sistemul prevenţie monitorizând sistemul, prin raportare la toate reglementările specifice aplicabile fiecărei proceduri de atribuire şi la persoanele comunicate în formularul de integritate şi care fac parte din categoriile prevăzute la art. 1 din Legea nr. 176/2010, cu modificările şi completările ulterioare;
k) propune sesizarea din oficiu în vederea efectuării evaluării respectării regimului juridic al conflictului de interese, după finalizarea procedurii de atribuire, exclusiv cu privire la persoanele faţă de care sunt incidente prevederile Legii nr. 176/2010, cu modificările ulterioare, ca urmare a neluării unei măsuri ca urmare a primirii unui avertisment de integritate sau necompletarea formularului de integritate.”
10. Articolul 75 se modifică şi va avea următorul cuprins:
„Art. 75. - Direcţia generală juridică, relaţii publice şi comunicare este o structură de specialitate din cadrul Agenţiei, care cuprinde:
11. Articolul 76 se modifică şi va avea următorul cuprins:
„Art. 76. - Managementul Direcţiei generale juridice, relaţii publice şi comunicare este asigurat de un director general, un şef serviciu pentru Serviciul avizare şi legislaţie, un şef serviciu pentru Serviciul contencios, un director pentru Direcţia comunicare, relaţii publice şi strategie, un şef serviciu pentru Serviciul comunicare şi relaţii publice, un şef birou pentru Biroul comunicare şi un şef serviciu pentru Serviciul implementare fonduri structurale, studii şi strategii.”
12. Articolul 81 se modifică şi va avea următorul cuprins:
„Art. 81. - (1) Direcţia comunicare, relaţii publice şi strategie este organizată şi funcţionează în subordinea directă a directorului general al Direcţiei generale juridice, relaţii publice şi comunicare şi în coordonarea preşedintelui Agenţiei.
(2) în structura Direcţiei comunicare, relaţii publice şi strategie sunt incluse Serviciul comunicare şi relaţii publice în cadrul căruia funcţionează Biroul comunicare şi Compartimentul relaţii publice, precum şi Serviciul implementare fonduri structurale, studii şi strategii.”
13. Articolul 82 se modifică şi va avea următorul cuprins:
„Art. 82. - Direcţia comunicare, relaţii publice şi strategie este structura de specialitate care asigură interfaţa de comunicare între Agenţie şi opinia publică, analizează, elaborează şi propune spre avizare strategii generale sau sectoriale şi politici de comunicare, asigura îndeplinirea atribuţiilor ce rezulta din cooperarea naţională şi internaţională în care Agenţia este implicată, derulează activităţi de cercetare şi asigură implementarea diverselor proiecte cu finanţare extrabugetară.”
„Art. 83. - Misiunea Direcţiei comunicare, relaţii publice şi strategie este de a realiza activităţile de comunicare internă, externă şi internaţională, de a identifica şi de a pune în practică abordările strategice ale Agenţiei în materie de cooperare naţională şi internaţională, relaţii publice, comunicare, de a derula activităţi de cercetare şi de a asigura implementarea diverselor proiecte cu finanţare extrabugetară.”
15. Articolul 85 se modifică şi va avea următorul cuprins:
„Art. 85. - Serviciul comunicare şi relaţii publice are următoarele atribuţii:
f) monitorizează îndeplinirea angajamentelor asumate de către Agenţie la nivel naţional şi internaţional.”
16. Articolul 86 se modifică şi va avea următorul cuprins:
„Art. 86. - Biroul comunicare are următoarele atribuţii:
g) monitorizează permanent mijloacele naţionale şi internaţionale de informare în masă (mass-media) şi a surselor de informare publică definitorie şi evaluează imaginea publică a Agenţiei;
l) asigură întocmirea corespondenţei cu caracter protocolar adresată de preşedintele Agenţiei cu diverse ocazii şi redactează răspunsurile la corespondenţa de acest tip primită de conducerea Agenţiei;
t) publică pe reţelele de socializare ale Agenţiei materiale de informare publică, referitoare la activitatea instituţiei;
cc) organizează ceremoniile de depunere a jurământului în faţa conducerii Agenţiei de către funcţionarii publici şi inspectorii de integritate.”
17. După articolul 86 se introduc două noi articole, articolele 861 şi 862, cu următorul cuprins:
„Art. 861. - Compartimentul relaţii publice are următoarele atribuţii:
Art. 862. - (1) Serviciul implementare fonduri structurale, studii şi strategii are următoarele atribuţii pe palierul activităţilor de cercetare:
(2) Serviciul implementare fonduri structurale, studii şi strategii are următoarele atribuţii pe palierul proiectelor cu finanţare extrabugetară şi strategii:
k) coordonează, monitorizează şi sprijină îndeplinirea obligaţiilor care decurg din strategiile şi programele naţionale din care Agenţia este parte,”
18. Anexa se modifică şi se înlocuieşte cu anexa care face parte integrantă din prezentul ordin.
Art. II. - Prezentul ordin se publică în Monitorul Oficial al României, Partea I, şi se aduce la cunoştinţa salariaţilor prin grija Serviciului resurse umane şi a conducătorilor compartimentelor din cadrul Agenţiei Naţionale de integritate.
Număr de posturi . 200,. inclusiv demnitari
Registratura generală şi arhivă
INSPECŢIA DE INTEGRITATE *)
INSPECŢIA DE INTEGRITATE **)
Serviciul avizare şi legislaţie
Direcţia comunicare, relaţii publice şi strategie
Serviciul financiar şi contabilitate
Serviciul achiziţii publice, investiţii, gestionarea patrimoniului şi administrativ
Comparti-mentul protecţia muncii
Serviciul Inspecţie de Integritate 1
Serviciul Inspecţie de Integritate 2
Serviciul Inspecţie de Integritate 3
Serviciul Inspecţie de Integritate 4
Serviciul analiză şi prevenţie
Serviciul implementare fonduri structurale, studii şi strategii
Comparti-mentul contabilitate
Biroul achiziţii publice, investiţii şi gestionarea patrimoniului
Comparti-mentul administrativ
Comparti-mentul relaţii publice

References: articolul 15
 Articolul 68
 articolul 68
 articolul 681
 Articolul 70
 Articolul 75
 Articolul 76
 Articolul 81
 Articolul 82
 Articolul 85
 Articolul 86
 articolul 86